Златна Панега
За реката със същото име вижте Златна Панега (река).

Златна Панега е село в Северна България. То се намира в община Ябланица, област Ловеч.

История 
За пръв път селото се споменава в най-ранния Османски данъчен регистър от 1430 г. като Банега (Панега). През 18 век са го наричали Панег. Националният герой и революционер Васил Левски е спирал в хана на селото през 1871 г.

Новата история на селото е свързана преди всичко с циментовия завод, писателя Георги Богданов и филма по негов сценарий – „Златната река“.

Религии 

 В селото се намира църква на име „Възнесение Христово“.

Културни и природни забележителности 
 В селото е роден писателят Георги Богданов, наричан „певецът на реката“. По негов сценарий е филмът „Златната река“, в който разказва за времето на комунизма в тази част на България.

 В селото се намира вторият по големина карстов извор в България – „Глава панега“ (със среден дебит 2500 л/сек), който се нарежда след Девненския (със среден дебит 2700 л/сек).

Личности 
 Родени
 Мико Богданов – поет и художник

Икономика 
В село Златна Панега се намира вторият по големина циментов завод в България.

Външни препратки 

Села в област Ловеч
Населени места в община Ябланица